《饭溪石》
宋代·葛绍体

一石类古钟，范模昔谁制。
开闢几岁月，萝蔓疑篆隶。
老木上婆娑，清泉下溶{左氵右裔}。
左右乱石列，拱若朝玉帝。
惜在道路傍，倦客谩凝睇。
倘立泰山巅，爰遇封禅代。
万乘躬巡幸，想像羲皇际。
铭德刻隽功，表里千万世。
愿言勿轻凿，天意或有待。

作者简介：宋台州天台人，居黄岩，字元承。师事叶适。有《四书述》、《东山诗选》。